Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-02}}* etter påstanden. *2013-12*

**Spotify** er en svensk rettighetsbeskyttet musikkstrømmetjeneste som gir abonnentene mulighet til å lytte til musikk fra et digitalt musikkbibliotek via internett.

Firmaet Spotify ble etablert av Daniel Ek og Martin Lorentzon, delgrunnlegger av TradeDoubler, i Stockholm. Hovedkvarteret ligger i London, og konsernet har avdelingskontorer i Stockholm og Göteborg. Musikkstrømmetjenesten har blitt utviklet siden 2006 ved Spotify AB i Stockholm. Spotify ble offisielt lansert 7. oktober 2008 og firmaet rapporterte et underskudd på 4,4 millioner amerikanske dollar dette året. 1. september 2010 utpekte World Economic Forum selskapet som Technology Pioneer (teknologisk nyskaper) for 2011. Tjenesten hadde per mars 2018 nær 160 millioner aktive brukere, hvorav 70 millioner var betalende abonnenter.

Tilgang
-------

Tjenesten er tilgjengelig i store deler av verden. Strømmetjenesten kan brukes på operativsystemene Microsoft Windows, OSX, Linux, mobile enheter med iOS, Android og Symbian. Spotify er ikke tilgjengelig i applikasjonsbutikken for Windows 8.

Katalog
-------

Abonnentene har tilgang til omtrent 10 millioner musikkspor (øker med cirka 10 000 hver dag) fra både små og store plateselskaper, som Sony, EMI, Warner Music Group, The Orchard og Universal. Musikksporene er kategorisert etter artistnavn, musikkalbum, sangtittel, plateselskap og musikksjangre. Enkelte artister har valgt ikke å være tilgjengelig på Spotify. Store navn innenfor musikkverdenen, slik som The Beatles og AC/DC var lenge ikke representert i katalogen til Spotify i Norge, men er nå tilgjengelige. Bandet Metallica ble med den 6. desember 2012. Led Zeppelin ble lagt til 11. desember 2013.

### Spillelister

Abonnentene kan lage, lagre, redigere og dele egne spillelister, og abonnere på andres spillelister. Man kan redigere spillelister sammen med andre abonnenter via Collaborative Playlist. Det er mulig å dele spillelister via blant annet sosiale medier og lynmeldingsprogrammer. Spotify har også en radiofunkjson for flere av abonnentene: Radioen lager en tilfeldig spilleliste basert på valg av f.eks tiår og sjangre; artistradioen lager en tilfeldig spilleliste av sanger relatert til (og inkludert) den valgte artisten.

### Discover Weekly

Hver mandag generer Spotify en spilleliste med rundt to timer musikk som er tilpasset dine musikkinteresser. Ved å analysere hva slags musikk andre med lignende interesser legger til i sine egne spillelister anbefaler nye sanger, også kjent som kollaborativ filtrering. Sanger anbefales også ut ifra musikksjangre. Ved hjelp av dyp læring finner den sanger med likhet til det du legger til i egne spillelister eller bibliotek .

Andre muligheter
----------------

Spotify støtter musikksystemet Sonos i Finland, Frankrike, Nederland, Norge, Spania, Sverige og Storbritannia. Spotify tilbyr Last.fm-integrering hvilket betyr at man kan «scrobble» uten bruk av Last.fms egen software.

### Lokalt musikkbibliotek

Musikk kan bli importert fra enten iTunes eller direkte fra lokale filer.

### Kjøp av sanger

Abonnenter fra Storbritannia, Frankrike, Spania, Norge, Sverige, USA, Finland og Nederland kan kjøpe sanger fra 7digital via Spotify. Alle tilgjengelige sanger på Spotify er imidlertid ikke tilgjengelig for kjøp.

Ulike abonnement
----------------

Brukere kan velge mellom en gratismodell med visuell og auditiv reklame, og en betalingsmodell uten reklame og med ekstra goder slik som høyere bitrate på streaming, offline tilgjengelighet på musikk og avspilling av musikk på håndholdte enheter.

| Navn | Pris | Reklamefri | Mobiltelefon | Økt lydkvalitet (opptil 320kbps bitrate) | Høre frakoblet | Spotify Connect |
| --- | --- | --- | --- | --- | --- | --- |
| Spotify Free | Gratis | Nei | Begrenset(kun tilfeldig rekkefølge) | Nei | Nei | Nei |
| Spotify Premium | 119 NOK/Måned (64 for student) | Ja | Ja | Ja | Ja | Ja |
| Spotify Family | 169 NOK/Måned | Ja | Ja | Ja | Ja | Ja |

### Abonnementshistorikk

Mens gratiskontoer kun var tilgjengelig via invitasjon i starten, slik at man var i stand til å håndtere veksten av tjenesten, var det betalbare abonnementet åpent for alle.
Det første steget mot å tilby gratiskontoer til offentligheten uten invitasjon ble tatt 10. februar 2009, da Spotify åpnet for gratis registrering i Storbritannia. 
På grunn av sterk økning i antall registreringer, lukket Spotify sin åpne registrering i Storbritannia den 11. september 2009. Gratisregistreringen var nå kun for brukere med invitasjon, selv om det var mulig å omgå invitasjonen systemet i flere måneder ved å åpne registreringssiden direkte. Dette smutthullet ble etterhvert stengt. Abonnementer kunne fortsatt kjøpes uten invitasjon.

4. mars 2009 annonserte Spotify at det hadde vært et sikkerhetshull i tjenesten deres, noe som kunne bety at privat brukerinformasjon for medlemmer registrert før 19. desember 2008 kunne være utsatt. 28. januar 2010, tolket Symantec anti-virus Spotify som en Trojansk hest, noe som førte til at programmet ble sperret for millioner av datamaskiner.

18. mai 2010 introduserte Spotify to nye abonnementtilbud: Spotify Unlimited og Spotify Open. Spotify Unlimited gir brukeren ubregrenset musikk uten reklame, mot 49 kroner i måneden, mens Spotify Open gir brukeren opptil 20 timers lyttetid finansiert av små reklamepauser innimellom. Spotify Free forblir reservert for brukere med invitasjon.

### Spotify og Facebook

27. april 2010 ga Spotify hver enkelt bruker en egen profil hvor de gjorde det mulig for brukere å synkronisere Spotify opp mot Facebook. På denne måten kunne man dele spillelister og se venners topp spilte artister og låter. Fra september 2011 krevde Spotify at nye brukere måtte ha brukerkonto hos Facebook for å benytte seg av tjenesten, men ble senere omgjort.

Se også
-------

* Strømming
* Nettsted
* Digitalt bibliotek
* Musikknedlastning

Referanser
----------

1. ↑  «Spotify 8.8.16.615». 13. mars 2023. Besøkt 14. mars 2023.
2. ↑  "PlayStation 5 media remote has Disney+, Netflix and Spotify buttons"; undertittel: Apple TV confirmed for console launch; besøksdato: 22. oktober 2020; publisert i: Eurogamer; forfatternavn: Tom Phillips; utgivelsesdato: 22. oktober 2020; verkets språk: engelsk.
3. 1 2   «Spotify - Web Player: Music for everyone», besøkt 2. april 2023[Hentet fra Wikidata]
4. ↑  Hern, Alex (2. mars 2018). «Is Spotify really worth $20bn?». *the Guardian* **(engelsk)**. Besøkt 2. mars 2018.
5. ↑  Constine, Josh. «Spotify’s Latest Trick Is A Personalized News Feed-Style "Discover Weekly" Playlist». *TechCrunch* **(engelsk)**. Besøkt 7. desember 2017.
6. ↑  Pasick, Adam. «The magic that makes Spotify’s Discover Weekly playlists so damn good». *Quartz* **(engelsk)**. Besøkt 7. desember 2017.
7. ↑  «Recommending music on Spotify with deep learning». *Sander Dieleman* **(engelsk)**. Besøkt 7. desember 2017.

Eksterne lenker
---------------

* (mul) Offisielt nettsted Rediger på Wikidata

* (en) Spotify – kategori av bilder, video eller lyd på Commons Rediger på Wikidata
* (en) Spotify på Twitter Rediger på Wikidata

* (tr) Spotify på Twitter Rediger på Wikidata

* Spotify på Twitter Rediger på Wikidata

* Spotify på Twitter Rediger på Wikidata

* (de) Spotify på Twitter Rediger på Wikidata

* Spotify på Twitter Rediger på Wikidata

* Spotify på Twitter Rediger på Wikidata

* Spotify på Twitter Rediger på Wikidata

| * v
* d
* r
Strømmetjenester |
| --- |
| Musikk | 
* Amazon Music
* Apple Music
* Boomplay
* Deezer
* Pandora
* SoundCloud
* Spotify
* Tidal (tidl. WiMP)
* YouTube Music

 |  |
| Video | 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Nordiske | 

|  |  |
| --- | --- |
| Felles | 
* C More
* HBO Nordic
* Viaplay

 |
| Danske | 
* DRTV
* TV 2 Play

 |
| Finske | 
* MTV
* Yle Areena

 |
| Norske | 
* NRK TV
* TV 2 Play
* Direktesport

 |
| Svenske | 
* SVT Play
* TV4 Play

 |

 |
| Internasjonale | 
* Apple TV+
* BBC iPlayer
* Discovery+ (tidl. Dplay)
* Disney+
* Eurosport Player
* HBO Max
* Netflix
* Pluto TV (tidl. Viafree)
* Prime
* SkyShowtime (tidl. Paramount+)
* YouTube Premium
* Twitch

 |

 |
| *Se også:* Altibox **·** NRK Radio **·** RiksTV **·** Telia Play **·** Telenor T-We |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** VIAF **·** NKC **·** BBC Things **·** MusicBrainz **·** MusicBrainz **·** MusicBrainz **·** MusicBrainz **·** MusicBrainz **·** MusicBrainz **·** MusicBrainz **·** MusicBrainz **·** MusicBrainz **·** MusicBrainz **·** MusicBrainz **·** MusicBrainz **·** MusicBrainz
 |